મૃતકોના પરિવાર તરફથી હાઇકોર્ટમાં રજૂઆત કરનારા વકીલ જીત ભટ્ટે જણાવ્યું હતું કે ‘બંને કુટુંબો એ બાબતને સારી રીતે સમજે કે તેમના સંતાનો પાછા આવવાના નથી ત્યારે વળતર સ્વીકારવું એ જ તેમના માટે શ્રેષ્ઠ વિકલ્પ બની શકે છે.' આ અકસ્માત સીસીટીવી કેમેરામાં કેદ થઈ ગયો હતો અને વિસ્મય કાર છોડીને ભાગી છૂટ્યો હતો. વિસ્મયના ગાયબ થવાથી લઈને પુન: પોલીસ સમક્ષ હાજર થવાના સુધીનો ઘટનાક્રમ માધ્યમોમાં હેડલાઇન્સ બનીને છવાયો હતો. વિસ્મયની ધરપકડથી લઈને સમગ્ર કોર્ટ કેસ દરમિયાન રાહુલના પિતા ઘનશ્યામભાઈ પટેલે પોતાના દીકરાને ન્યાય અપાવવા માટે પોતાની તમામ તાકાત લગાવી દીધી હતી. તેમણે વિસ્યમની દરેક જામીન અરજીનો કાનૂની વિરોધ કર્યો હતો. હાઇકોર્ટ સમક્ષ પણ તેમણે વિસ્મયની સજા વધારવાની માગણી સાથે પક્ષકાર તરીકે જોડાયા હતા. શિવમનો પરિવાર શરૂઆતથી જ કાનૂની લડતથી દૂર રહ્યો હતો..